ตลาดหุ้นเอเชียขยับลงเช้านี้ หลังผิดหวังยอดค้าปลีกสหรัฐ
ตลาดหุ้นเอเชียปรับตัวลดลงในช่วงเช้าวันนี้ หลังยอดค้าปลีกของสหรัฐซบเซากว่าที่คาดการณ์ ส่งผลให้นักลงทุนเกิดความวิตกกังวลเกี่ยวกับการขยายตัวของเศรษฐกิจสหรัฐ ขณะเดียวกันเงินเยนที่แข็งค่าก็ทำให้ตลาดหุ้นญี่ปุ่นอ่อนตัวลง
14 พ.ค. 2558

สำนักข่าวอินโฟเควสท์รายงานว่า ตลาดหุ้นเอเชียปรับตัวลดลงในช่วงเช้าวันนี้ หลังยอดค้าปลีกของสหรัฐซบเซากว่าที่คาดการณ์ ส่งผลให้นักลงทุนเกิดความวิตกกังวลเกี่ยวกับการขยายตัวของเศรษฐกิจสหรัฐ ขณะเดียวกันเงินเยนที่แข็งค่าก็ทำให้ตลาดหุ้นญี่ปุ่นอ่อนตัวลง
โดยดัชนี MSCI Asia Pacific ลดลง 0.1% แตะ 152.45 จุด เมื่อเวลาประมาณ 9.00 น.ตามเวลาโตเกียว
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 19,661.52 จุด ลดลง 103.20 จุด, ดัชนี SSE Composite ตลาดหุ้นจีนเปิดวันนี้ที่ 4,372.82 จุด ลดลง 2.94 จุด, ดัชนี HSI ตลาดหุ้นฮ่องกงเปิดวันนี้ที่ 27,395.92 จุด เพิ่มขึ้น 146.64 จุด, ดัชนี TAIEX ตลาดหุ้นไต้หวันเปิดวันนี้ที่ 9,730.33 จุด เพิ่มขึ้น 6.22 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,115.59 จุด เพิ่มขึ้น 1.43 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,462.75 จุด เพิ่มขึ้น 9.58 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,806.12 จุด เพิ่มขึ้น 3.10 จุด
ขณะที่กระทรวงพาณิชย์สหรัฐเปิดเผยว่า ยอดค้าปลีกทรงตัวในเดือนเม.ย. โดยอยู่ที่ระดับ 4.368 แสนล้านดอลลาร์ เนื่องจากผู้บริโภคระมัดระวังในการใช้จ่าย ซึ่งยอดค้าปลีกเดือนเม.ย.ออกมาตรงข้ามกับที่นักวิเคราะห์คาดว่าจะเพิ่มขึ้น 0.2%
ทั้งนี้ ภาวะทรงตัวของยอดค้าปลีกในเดือนเม.ย. ส่วนหนึ่งเกิดจากการร่วงลงของยอดขายรถยนต์และน้ำมัน โดยยอดขายรถยนต์ลดลง 0.4% ขณะที่ยอดขายน้ำมันลดลง 0.7%